Moyes: - Dette er mitt lag nå
- Som jeg har sagt tidligere, vil jeg bruke eks-manageren så mye jeg kan på grunn av kunnskapene hans, men det er mitt lag nå, og jeg er nødt til å ta ansvaret det medfører. Det har det vært fra dag én, og jeg er nødt til å vise det, sier Moyes i en spørsmål-og-svar-seanse med utvalgte engelske journalister. - Jeg har ikke lyst til å nevne sir Alex i hver eneste samtale jeg har, men i forlengelsen av det ville jeg mislike sterkt om noen tror at jeg ikke viser respekt for en mann med hans ry. Jeg kommer alltid til å respektere ham og Manchester United, sier skotten.Moyes har påtatt seg en enorm oppgave, om målet er å tre ut av sir Alex Fergusons skygge. - Det er nødt til å bli en ny æra. Uansett hva vi sier, er jobben min nå å skrive min egen historie. Jeg følger etter noen som har skapt utrolige historier. Jeg tenker på både sir Matt Busbys historie og sir Alex Fergusons historie. Du kunne ha lagd film om begge deler. Jeg er nødt til å forsikre meg om at min historie og min tid her også vil være noe fansen og folk snakker om i fremtiden, sier Moyes. Det snakkes i høyeste grad om Moyes-æraen allerede, men først og fremst om mangelen på synlig fremgang i overgangsmarkedet og lite imponerende resultater i ttreningskampene. Tirsdag endte oppgjøret mot Yokohama F-Marinos med 2-3 tap etter at United havnet under før halvminuttet var spilt.En rask utlikning fra Jesse Lingard etter strålende forarbeid av Wilfried Zaha og et noe heldig selvmål sørget for at rødtrøyene var i ledelsen til pause. Men vertene, som fikk følelsen av å spille på bortebane kom tilbake og snudde kampen i annen omgang. Hjemmeyndlingen Shinji Kagawa spilte sine første Manchester United-minutter siden ferien da han kom inn etter en drøy time. Han fikk flere gode muligheter til å punktere kampen, men det var Yokohama som trakk det lengste strået da Yoshihito Fujita avsluttet en god kontring ved å lure ballen forbi David de Gea. Dermed gikk United på sitt andre nederlag på tre kamper under Moyes, samtidig som han fikk noen nye skadebekymringer.Robin van Persie ble byttet ut i pausen etter å ha fått kjenning med en lårskade, mens Danny Welbeck slet med lysken etter at han kom inn. Michael Carrick sto for øvrig over kampen på grunn av lyskeproblemer. - Vi er nødt til å forsikre oss om at alle er okay, med tanke på hvor mange kamper vi har fremover, sier Moyes til manutd.com. Uniteds Asia- og Australia-turné fortsetter med ny kamp mot Cerezo Osaka på fredag.
(Yokohama F. Marinos - Man. United 3-2) David Moyes (50) erkjenner at Manchester United-jobben gir ham sommerfugler, men han vil også forsøke å distansere seg fra sir Alex Ferguson.